CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. Ref CON-02/18 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4882)
  + [Valencià](/va/acuerdo/4882)






Selector de idioma

Leer

* [Español](/es/acuerdo/4882)
* [Valencià](/va/acuerdo/4882)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. Ref CON-02/18[Butlletí Oficial Universitat d'Alacant](/ca/Publicacion)
==================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. Ref CON-02/18

Data d'aprovació
:   24/09/2018

Data de publicació
:   01/10/2018

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4882.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4882)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4882)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. Ref CON-02/18&url=https://www.boua.ua.es/va/acuerdo/4882)

**Títol:** CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ. Ref CON-02/18

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dilluns, 24 de setembre de 2018

CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D’ADMINISTRACIÓ

CON-02/18

Subdirector/a de Servei

A l’efecte de proveir per personal de plantilla de la Universitat els llocs detallats en l’annex I, si escau, els de l’annex II, es publica aquesta convocatòria mitjançant el sistema de concurs específic, que es regirà per les bases que es detallen a continuació.

D’acord amb el que preveu l’acord del Consell de Govern de la Universitat d’Alacant de 17 de desembre del 2013, pel qual s’aprova el II Pla d’igualtat d’oportunitats entre dones i homes de la Universitat d’Alacant, es fa constar que no hi ha infrarepresentació de cap dels gèneres en els llocs de subdirector/a de servei.

BASES

1. NORMATIVA

Aquesta convocatòria es regirà per la Normativa de provisió de llocs de treball del personal d’administració i serveis de la Universitat d’Alacant, aprovada pel Consell de Govern de 28 de juny de 2018 (BOUA de 28 de juny) i altra normativa d’aplicació que regula aquesta matèria.

2. REQUISITS

2.1. Per a participar en aquest concurs s’hauran de complir els requisits següents:

2.1.1. Ser personal funcionari de carrera, qualsevol que siga la seua situació administrativa, excepte el personal suspès en ferm mentre dure la suspensió i el personal que es trobe en qualsevol altra situació administrativa en la qual hi haja un termini legal obligatori de permanència en aquesta situació, mentre dure aquest termini.

2.1.2. Ser titular o haver-ho sigut o estar adscrit provisionalment com a personal funcionari de carrera a un lloc de la Universitat d’Alacant.

2.1.3. Pertànyer a un cos o escala corresponent als llocs que s’ofereixen segons el que estableix la RPT i que s’arreplega en els annexos.

2.1.4. Pertànyer com a personal funcionari de carrera al mateix itinerari professional que el lloc al qual s’opta segons el que estableix la RPT i que s’arreplega en els annexos.

2.1.5. Complir, si escau, els requisits específics per a l’acompliment del lloc al qual s’opta, que estableix la RPT.

2.2. Tots els requisits hauran de complir-se en el dia de finalització del termini de presentació de sol·licituds i mantenir-los fins al moment de la presa de possessió en la plaça.

3. SOL·LICITUDS

3.1. Les persones interessades hauran d’indicar en la sol·licitud, per ordre de preferència, els llocs als quals opten, tant si apareixen en l’Annex I de les vacants actuals com en l’Annex II de resultes. En aquest últim cas, amb la finalitat de proveir possibles llocs que queden vacants perquè els titulars actuals n’obtinguen un altre diferent en aquest mateix procés.

3.2. La sol·licitud que s’emplenarà a través de UACloud Campus Virtual, es troba disponible en la carpeta “CV Altres Serveis. Opcions PAS: e-Sol·licitud“, i incorpora els informes relatius a l’expedient administratiu i a l’expedient de formació. Una vegada emplenada s’haurà de guardar i presentar com a document adjunt a la “Instància Genèrica” disponible en e-administració de UACloud Campus Virtual:

- Tràmits

Generals

Instància Genèrica

En l’apartat “Exposa” caldrà incloure el text següent “Sol·licitud de participació en el concurs intern CON-02/18 “.

Per a l’elaboració d’aquesta caldrà tenir en compte que:

3.2.1. Si tinguera algun mèrit no arreplegat en l’informe de l’expedient administratiu que vulga fer constar, l’haurà de reflectir en l’apartat corresponent de la sol·licitud i acreditar-lo documentalment mitjançant còpia simple, sempre que es no trobe en poder de la Universitat d’Alacant, en aquest cas s’haurà d’indicar en quin moment i davant de quin òrgan administratiu va presentar aquesta documentació. Per a aquells serveis prestats fora de la Universitat d’Alacant, aquesta documentació haurà d’estar expedida per l’òrgan competent, responsable de la gestió de personal de l’organisme corresponent.

Així mateix, en el cas d'estar en possessió d'un màster oficial que poguera ser valorable en l'apartat titulació específica segons es detalla en la base 4.3.4., haurà de reflectir la seua denominació i, si no es troba en poder de la Universitat d'Alacant, acreditar-lo documentalment mitjançant còpia simple.

3.2.2. Si tinguera algun mèrit no arreplegat en l’informe de l’expedient de formació que vulga fer constar, l’haurà de reflectir en l’apartat corresponent de la sol·licitud i acreditar-lo documentalment mitjançant còpia simple sempre que es no trobe en poder de la Universitat d’Alacant, en aquest cas s’haurà d’indicar en quin moment i davant de quin òrgan administratiu va presentar aquesta documentació, i arreplegar les dades relatives als mateixos camps de l’informe de formació.

3.2.3. Les còpies acreditatives dels mèrits no arreplegats en l’expedient administratiu i/o de formació de la e-Sol·licitud s’adjuntaran a la “Instància Genèrica” juntament amb la sol·licitud de participació.

3.3. Únicament en cas de no estar registrat en UACloud, s’haurà de presentar sol·licitud segons el model adjunt com a annex III i es presentarà juntament amb els informes relatius a l’expedient administratiu i a l’expedient de formació emesos pels serveis corresponents de la Universitat d’Alacant i la resta de mèrits que no consten en aquests informes, si n’hi haguera, així com la documentació acreditativa d’aquests, a través del registre electrònic mitjançant instància genèrica a la qual s’adjuntarà la sol·licitud i la resta de documentació, en cas de tenir signatura electrònica avançada o en cas de no tenir aquesta signatura:

- En l’Oficina Principal del Registre General de la Universitat (Edifici de Gerència i Serveis Generals del Campus de Sant Vicent) o en les Oficines Auxiliars, situades en les Secretaries de Centre i a la Seu d’Alacant.

- A través de les vies establides en l’article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (que es manté en vigor en aplicació de l’últim paràgraf del punt 2 de la disposició derogatòria única de la Llei 39/2015, de l’1 d’octubre), preferentment a través de les Oficines de Correus, en aquest cas la sol·licitud que s’hi presente haurà d’anar en sobre obert perquè el personal de Correus puga estampar-hi el segell amb la data de presentació abans de ser certificat.

3.4. Les sol·licituds seran úniques, per la qual cosa qualsevol canvi que es vulga fer constar sobre la sol·licitud inicial, incloses les modificacions pel que fa a l’elecció, canvi en l’ordre de prioritat o renúncia d’algun lloc sol·licitat, s’haurà de fer mitjançant una nova sol·licitud que substituirà l’anterior i sempre dins del termini de presentació de sol·licituds. Fora d’aquest termini no es tindrà en compte cap canvi.

3.5. Si el que es vol és renunciar a seguir participant en aquesta convocatòria, s’haurà de presentar aquesta renúncia mitjançant la sol·licitud genèrica disponible en l’adreça següent de la pàgina web de registre general :

<https://sar.ua.es/va/registro/impresos/models-d-impresos.html>,

i sempre dins del termini de presentació de sol·licituds.

3.6. Es podrà desistir de la participació en el procés quan transcórreguen més de nou mesos entre la convocatòria i la resolució d’aquesta.

3.7. El termini per a la presentació de sol·licituds serà de 15 dies hàbils comptadors des de l’endemà de la publicació d’aquesta convocatòria en el Butlletí Oficial de la Universitat d’Alacant (BOUA).

3.8. No s’admetrà la presentació de nous mèrits ni l’acreditació dels ja al·legats en la sol·licitud, una vegada haja passat el termini de presentació de sol·licituds.

3.9. Expirat el termini de presentació de sol·licituds, el rector dictarà resolució, en la qual a més d’aprovar la llista provisional d’aspirants admesos als llocs sol·licitats per l’ordre de prioritat establit per aquests, seran relacionades també les persones excloses amb indicació de la causa d’exclusió, i se’ls concedirà un termini de 5 dies hàbils a partir del següent de la publicació d’aquests perquè esmenen el defecte que haja motivat l’exclusió o al·leguen el que creguen convenient per a corregir qualsevol error que s’haja pogut produir en l’elecció o l’ordre de prioritat dels llocs sol·licitats.

3.10. Passat aquest termini, es dictarà resolució i s’elevaran a definitives les llistes d’admesos i exclosos, i s’inclourà en aquesta únicament els llocs vacants i aquells els titulars dels quals participen també en el concurs i per tant siga possible la provisió d’aquests a resultes.

4. BAREMACIÓ

4.1. Els mèrits seran valorats amb referència a la data de finalització del termini de presentació de sol·licituds. En aquesta data hauran d’estar complits per a poder ser tinguts en compte.

4.2. A l’efecte de la valoració de tots aquells apartats en els quals poguera tenir incidència, el temps de serveis prestats mitjançant sistemes provisionals de provisió serà valorat com s’estableix en la base 15.3 de la normativa de provisió.

4.3. El concurs es resoldrà d’acord amb la valoració dels mèrits acreditats per les candidates o els candidats, i s’atendrà al barem que es detalla en la normativa de provisió, amb les consideracions que es detallen a continuació:

4.3.1. Apartat B.2. Nivell competencial reconegut.

- Nivells competencials inclosos en l’interval corresponent als subgrups A1/A2: del 16 al 30.

4.3.2. Apartat D. Formació genèrica i Apartat I. Formació específica

Consideracions comunes als dos apartats:

- La Comissió podrà valorar com a formació genèrica o específica, altres accions formatives, no previstes en aquesta convocatòria, d’acord amb el contingut d’aquestes que estiguen relacionades amb el treball que cal desenvolupar en els llocs objecte d’aquesta convocatòria, tenint en compte així mateix el nivell, la data de realització i qualsevol altra qüestió relativa als cursos que cal valorar que poguera incidir en la valoració d’aquests.

Apartat D. Formació Genèrica:

Seran valorats els cursos de formació de contingut no específic, però que tinguen relació amb el treball que cal desenvolupar, sempre que no es valore en l’apartat de cursos de formació específica, referit a les matèries següents:

- Tècniques i habilitats directives

- Negociació

- Organització del treball i gestió del temps.

- Optimització de reunions.

- Motivació en els equips de treball.

- Gestió de conflictes i processos de mediació.

- Tècnica normativa per a l’elaboració de normes.

- Elaboració d’informes.

- Comunicació i difusió d'informació.

- Gestió de la qualitat en l’àmbit universitari.

- Planificació estratègica.

- Règim jurídic del sector públic.

- Procediment administratiu comú de les administracions públiques.

- Matèries relatives a la igualtat de gènere i a la violència de gènere.

- Administració electrònica.

- Transparència, accés a la informació pública i bon govern.

- Ètica del servei públic.

- Prevenció de riscos laborals.

- Protecció de dades de caràcter personal.

- Contractació administrativa.

- Convenis i subvencions.

- Àrees de gestió a la Universitat: Recursos Humans, Investigació i Transferència de Coneixement, Gestió Econòmica i Pressupostària, Gestió Acadèmica, Gestió d’Alumnat, Títols, etc.

Apartat I. Formació específica

Seran valorats els cursos de formació el contingut de la qual tinga relació directa amb les competències que cal desenvolupar per la subunitat de destinació del lloc de treball al qual s’opta, segons el detall de matèries següent:

| UNITAT | SUBUNITAT | MATÈRIES |
| --- | --- | --- |
| Biblioteca Universitària | Subdirecció Biblioteca d’Econòmiques | Planificació i gestió de biblioteques universitàries.  Gestió de recursos electrònics.  Gestió de qualitat en biblioteques universitàries.  Tècniques de catalogació i classificació.  Propietat intel·lectual i drets d’autoria.  Formació de personal usuari  Informació bibliogràfica i referència.  Comunicació i màrqueting bibliotecari.  Suport a activitats d’investigació i docència i qualitat de les publicacions científiques.  Eines informàtiques per a la prestació de serveis. (Captivate, Moodle, Screencast, Libguides, etc.). |
| Subdirecció Biblioteca de Dret |
| Subdirecció Biblioteca Politècnica i Ciències de la Salut |
| Subdirecció Biblioteca de Ciències |
| Secretaria General | Subdirecció de Convenis | Convenis |
| Patrimoni i Inventari | Patrimoni i Inventari | Gestió patrimonial  Gestió d’inventari |
| Servei d’Alumnat | Subdirecció de Títols i Beques | Ordenació dels ensenyaments universitaris oficials.  Expedició de títols oficials de Màster i Doctorat.  Adaptació a l’espai europeu.  Suplement europeu al títol.  Marco Espanyol de Qualificacions per a l’Educació Superior.  Beques. |
| Subdirecció d’Accés | Admissió i accés a ensenyaments i estudis universitaris.  Accés i preinscripció en les universitats públiques del Sistema Universitari Valencià.  Equivalències d’estudis cursats en Escoles Europees amb els corresponents espanyols.  Polítiques públiques en matèria d’accés. |
| Subdirecció de Pràctiques, Ocupació i Emprenedoria | Pràctiques acadèmiques externes dels estudiants universitaris.  Règim de seguretat social de l’alumnat en pràctiques.  Assegurances per a estudiants.  Ocupació i inserció laboral per a egressats. |
| Servei de Cultura | Subdirecció de Cultura | Gestió cultural.  Gestió de col·leccions museístiques.  Promoció i difusió cultural. |
| Servei d’Esports | Subdirecció Tècnica d’Esports | Gestió esportiva.  Entitats i instal·lacions esportives.  Activitats, programes i esdeveniments esportius. |
| Servei de Gestió de la Investigació i Transferència de Tecnologia | Subdirecció de Gestió Econòmica de la Investigació | Gestió de la investigació.  Gestió de projectes.  Contractació pública.  Programa de gestió Universitas XXI-Econòmic.  Llei general de subvencions.  Impost sobre el valor afegit.  Gestió pressupostària. |
| Servei de Gestió Econòmica i Comptabilitat | Subdirecció de Facturació | Facturació.  Gestió econòmica. |
| Subdirecció de Subvencions | Convenis i subvencions.  Gestió econòmica. |
| Subdirecció de Preparació i Adjudicació dels Contractes | Contractació.  Gestió Econòmica. |
| Servei d’Infraestructures i Serveis | Subdirecció de Manteniment i Serveis | Normativa i gestió de la contractació pública. |
| Servei de Llengües | Subdirecció de Gestió | Gestió de serveis lingüístics  Gestió pressupostària. |
| Subdirecció de Llengües | Tecnologies de la traducció.  Llenguatges d’especialitat.  Normativa lingüística de la llengua catalana.  Recursos per a l’ensenyament a distància.  Formació per a l’ensenyament de la llengua catalana.  Tècniques d’elaboració i correcció d’exàmens de llengua.  Organització de campanyes i accions de dinamització.  Legislació i drets lingüístics. |
| Servei de Publicacions | Subdirecció del Servei de Publicacions | Correcció lingüística.  Correcció ortotipogràfica.  Drets d’autor.  Propietat intel·lectual.  Edició i edició digital de llibres.  Gestió comercial del llibre.  Màrqueting editorial. |
| Servei de Relacions Internacionals | Subdirecció de Gestió de Projectes de Mobilitat | El programa Erasmus i Erasmus+.  Instruments d’internacionalització.  Polítiques de les comunitats europees en educació superior.  L’espai europeu de l’educació superior.  Dimensió europea i/o internacional de l’educació superior. |
| Subdirecció de Mobilitat d’Estudiants |
| Servei de Selecció i Formació | Subdirecció de Formació i Internacionalització del PAS | Gestió de la formació.  Disseny, elaboració i desenvolupament de plans de formació.  Disseny i implementació de cursos de formació. |
| Subdirecció de Selecció i Provisió del PAS | Funció pública.  Gestió de personal.  Contractació laboral.  Personal a l’empara de la Llei de la ciència.  Anàlisi de llocs de treball.  Avaluació del rendiment.  La selecció i reclutament de personal.  La provisió de llocs de treball. |
| Subdirecció de Selecció del PDI |
| Servei Gestió de Personal | Subdirecció de Gestió de Personal d’Administració i Serveis |

En el supòsit que haguera d’operar el mecanisme de provisió de llocs de treball relacionats en l’annex II, la Comissió determinarà quins cursos són considerats específics per al lloc que cal proveir.

4.3.3. Apartat G.2. Destinacions exercides amb anterioritat

A l’efecte de la valoració d’aquest apartat es tindrà en compte que:

- Els llocs són referits a la Universitat d’Alacant

- Pel que fa als llocs adscrits a la Biblioteca Universitària, es considerarà la mateixa unitat la mateixa biblioteca i unitats anàlogues la resta de biblioteques entre si.

4.3.4. Apartat H.- Titulació específica

Es valoraran amb 4 punts les titulacions que es determinen a continuació per a cada lloc i qualsevol altre grau que tinga un pla d’estudis que puga considerar-se equivalent als especificats en aquest apartat.

Per a tots els llocs d’administració general , la diplomatura o el grau en Gestió i Administració Pública i a més las titulacions següents per a cadascun dels llocs, segons les especificacions d’aquesta taula:

| UNITAT | SUBUNITAT | TITULACIÓ |
| --- | --- | --- |
| Biblioteca Universitària | Subdirecció Biblioteca d’Econòmiques | Diplomatura en Biblioteconomia i Documentació, llicenciatura en Documentació, grau en Informació i Documentació màsters oficials en Biblioteconomia i Documentació |
| Subdirecció Biblioteca de Dret |
| Subdirecció Biblioteca Politècnica i Ciències de la Salut |
| Subdirecció Biblioteca de Ciències |
| Servei d’Esports | Subdirecció Tècnica d’Esports | Diplomatura de Magisteri, Especialitat Educació Física o grau en Mestre en Educació Primària, especialitat o menció en Educació Física, llicenciatura o grau en Ciències de l’Activitat Física i l’Esport |
| Servei de Gestió de la Investigació i Transferència de Tecnologia | Subdirecció Gestió Econòmica de la Investigació | Diplomatura en Ciències Empresarials, llicenciatura en Ciències Econòmiques i Empresarials, llicenciatura o grau en Economia, grau en Administració i Direcció d’Empreses. |
| Servei de Llengües | Subdirecció de Llengües | Llicenciatura o grau en Filologia Catalana |
| Servei de Publicacions | Subdirecció del Servei de Publicacions | Màsters oficials en Edició o Processos Editorials |
| Servei de Relacions Internacionals | Subdirecció de Gestió de Projectes de Mobilitat | Llicenciatura en Filologia Anglesa, grau en Estudis Anglesos, llicenciatura o grau en Traducció i Interpretació |
| Subdirecció de Mobilitat d’Estudiants |
| Servei de Selecció i Formació | Subdirecció de Selecció i Provisió del PAS | Diplomatura en Relacions Laborals o grau en Relacions Laborals i Recursos Humans, llicenciatura en Ciències del Treball, màsters oficials en l’Àrea de Recursos Humans. |
| Subdirecció Selecció del PDI |
| Servei de Gestió de Personal | Subdirecció de Gestió de Personal d’Administració i Serveis |
| Servei de Gestió Econòmica i Comptabilitat | Subdirecció de Facturació | Llicenciatura en Ciències Econòmiques i Empresarials (secció Ciències Empresarials), llicenciatura en Administració i Direcció d’Empreses, llicenciatura en Ciències Empresarials o els títols de grau que es corresponguen amb les titulacions anteriors. |
| Subdirecció de Subvencions |

En el supòsit que haguera d’operar el mecanisme de provisió de llocs de treball relacionats en l’annex II, la Comissió determinarà quines titulacions són considerades específiques per al lloc que cal proveir.

4.3.5. Apartat J.- Altres mèrits específics

Es valorarà amb un màxim de 4 punts, a raó de 0.5 punts per activitat:

- Publicacions i tasques de investigació en projectes de investigació, sempre que el contingut d’aquestes estiga relacionat amb l’àrea de competència del lloc sol·licitat.

- Participació en grups de treball relacionats amb la gestió de la qualitat dels serveis de la Universitat d’Alacant.

- Estades en l’estranger dins del marc Erasmus PAS o les organitzades dins del programa d’Internacionalització del PAS.

- Congressos, seminaris, tallers, etc. que tinguen un contingut relacionat amb l’àmbit funcional o competencial del lloc sol·licitat.

4.3.6. Apartat K.1.- Memòria

- La presentació de la memòria per part del personal aspirant en relació amb la plaça sol·licitada, en el termini que establisca la Comissió , serà requisit imprescindible per a mantenir la seua opció a la plaça.

- Es valorarà amb un màxim de 10 punts la memòria presentada relativa a l’anàlisi del lloc a què s’opta, el contingut funcional d’aquest, les característiques, el projecte de millora organitzativa o funcional, com també totes aquelles qüestions que la persona concursant considere d’interès o importància.

- La puntuació corresponent a aquest apartat serà la mitjana aritmètica de les puntuacions de tots els membres de la comissió .

- Els aspectes que cal valorar d’aquesta seran la qualitat dels continguts, l’ordre, la claredat i la concreció, el rigor en l’anàlisi i la creativitat, la fonamentació i la viabilitat de les propostes i les iniciatives presentades.

- La memòria constarà d’un màxim de cinc pàgines escrites per una sola cara i en aquesta no haurà d’aparèixer cap dada que puga identificar el personal aspirant, amb l’objectiu de garantir l’anonimat d’aquesta. En l'encapçalat de la memòria s'haurà d'indicar el número o números de places i la unitat o unitats de destinació a les quals opta.

- La memòria s’haurà de presentar com a document adjunt a la “Instància Genèrica” disponible en e-administració del Campus Virtual, i caldrà incloure en l’apartat “Exposa” d’aquesta el text següent “Presentació memòria concurs intern CON-02/18“.

- Únicament en cas de no estar registrat en UACloud o de no tenir signatura electrònica avançada es presentarà una memòria original i set còpies. La memòria original haurà d’anar signada per l’aspirant en cadascuna de les pàgines, no així les còpies on no haurà d’aparèixer cap dada que els puga identificar, amb l’objectiu de garantir l’anonimat d’aquestes.

La memòria original signada pel personal aspirant i les 7 còpies sense cap identificació, aniran incloses en un sobre al qual s’adjuntarà la caràtula que figura com a annex IV a aquesta resolució.

La memòria haurà de presentar-se en l’Oficina Principal del Registre General de la Universitat (edifici de Gerència i Serveis Generals del Campus de Sant Vicent), o en les Oficines Auxiliars, situades en les Secretaries de Centre i a la Seu d’Alacant.

El personal aspirant es quedarà amb una còpia de la caràtula segellada pel Registre.

- Una vegada acabat el termini de presentació d’aquestes, es numeraran les memòries aleatòriament, fet que garantirà en tot cas l’anonimat de la documentació que ha de valorar la Comissió .

4.4. La Comissió publicarà:

4.4.1. La resolució amb la valoració provisional dels apartats del A al J del barem, i establirà un termini de deu dies hàbils a partir del següent a la publicació, perquè les persones interessades puguen presentar les al·legacions o les reclamacions que creguen oportunes.

4.4.2. Conclòs aquest termini i resoltes les reclamacions, la resolució amb la valoració definitiva dels mèrits dels apartats del A al J i termini perquè el personal aspirant presente la memòria que es requereix per a poder optar a la plaça sol·licitada.

4.4.2. Una vegada valorades les memòries, la resolució amb la valoració provisional de l’apartat K.1 corresponent a la memòria i el termini per a presentar reclamacions o al·legacions a aquestes valoracions.

4.4.3. Una vegada resoltes aquestes, la resolució amb la valoració definitiva de l’apartat K.1 i la proposta d’adjudicació provisional dels llocs, i concedirà un nou termini de reclamacions a aquesta proposta.

Per a l’elaboració de la proposta d’adjudicació, els empats en la puntuació final es resoldran atenent el que estableix la base 12.4 de la normativa de provisió.

Si s’ha hagut de fer el que hi ha establit per al desempat, es farà constar expressament en aquesta resolució, com també el resultat d’aquest i els criteris establits per a això.

4.5. Una vegada resoltes les reclamacions contra la proposta d’adjudicació provisional, la comissió de valoració elevarà al rector una proposta d’adjudicació definitiva.

5. ADJUDICACIÓ

5.1. Després de rebre la proposta d’adjudicació definitiva, el rector dictarà resolució que aprovarà l’adjudicació definitiva de llocs i ordenarà la publicació d’aquests.

5.2. En la resolució d’adjudicació del procés s’indicarà la data en què es farà el cessament en els llocs de treball que estigueren fent les funcionàries o els funcionaris als quals se’ls adjudica un lloc, i també la data de la presa de possessió de les destinacions adjudicades, excepte casos de força major degudament justificats.

5.3. Quant a la incorporació al lloc obtingut, s’estarà al que disposa l’article 8 de la normativa de provisió de llocs de treball de la Universitat d’Alacant.

6. COMISSIÓ DE VALORACIÓ

6.1. La Comissió de Valoració serà nomenada pel rector a proposta del gerent i la composició d’aquesta serà la següent: presidenta o president, secretària o secretari i 5 vocals. Així mateix, es nomenarà una comissió de valoració suplent amb la mateixa composició que actuarà en absència dels membres titulars.

La composició d’aquesta haurà d’ajustar-se als principis d’imparcialitat, professionalitat i especialització dels membres, i procurarà una composició equilibrada entre dones i homes, tret que no siga possible per raons fundades i objectives degudament motivades.

6.2. El nomenament de la comissió de valoració es publicarà amb una antelació mínima de setanta-dues hores a la constitució d’aquesta.

6.3. El funcionament de la comissió de valoració s’adaptarà el que estableixen els òrgans col·legiats en la Llei 40/2015, d’1 d’octubre, de Règim Jurídic del Sector Públic i el que disposa el Decret 3/2017, de 13 de gener, del Consell i en l’article 14 de la Normativa de provisió de llocs de treball.

6.4. La Comissió vetlarà perquè queden garantits els principis de mèrit, capacitat i d’igualtat d’oportunitats i de tracte entre dones i homes.

7. NOTIFICACIONS AL PERSONAL ASPIRANT

7.1. D’acord al que preveu l’article 45.1 b) de la Llei 39/2015, d’1 d’octubre, les publicacions detallades en aquestes bases, i també la informació d’altres actes que es deriven d’aquesta convocatòria i que requerisquen publicació, inclosos els recursos en via administrativa, es faran en l’adreça de la pàgina web del Servei de Selecció i Formació següent:

<https://ssyf.ua.es/va/seleccionpas/concursos/actual/concursos.html>,

que substituiran la notificació a les persones interessades i produiran els mateixos efectes. En aquesta mateixa adreça es troba la resta d’informació general referent a la convocatòria, els Annexos, i l’accés a tota la normativa i legislació esmentada en aquesta.

7.2. Així mateix, quan haja de fer-se una notificació individual, s’estarà al que disposa el Reglament de Notificació Electrònica de la Universitat d’Alacant, aprovat pel Consell de Govern de 26 d’octubre de 2016 (BOUA de 28/10/2016).

8. RECURSOS

8.1. Contra la convocatòria, les bases d’aquesta i tots aquells actes administratius que se’n deriven, que esgoten la via administrativa, pot interposar-se recurs contenciosoadministratiu davant del jutjat contenciosoadministratiu d’Alacant que hi siga competent, en el termini de dos mesos comptadors a partir de l’endemà de publicar-se, d’acord amb el que estableix l’article 114 de la Llei 39/2015, d’1 d’octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d’Universitats i 46 de la Llei 29/1998, de 13 de juliol, Reguladora de la Jurisdicció Contenciosoadministrativa, i potestativament podran interposar recurs de reposició en el termini d’un mes comptador a partir de l’endemà de la publicació d’aquesta, davant del rector, d’acord amb el que disposen els articles 123 i 124 de la Llei 39/2015. Tot això sense perjudici que s’utilitze qualsevol altra via que es considere oportuna.

8.2. Davant de les actuacions definitives de la Comissió de valoració, podrà interposar-se un recurs d’alçada previst en l’article 121 de la Llei 39/2015, en el termini d’un mes comptador des de l’endemà de les publicacions o notificacions. El recurs podrà interposar-se davant de l’òrgan que va dictar l’acte que s’impugna o davant del rector com a òrgan competent per a resoldre-ho.

8.3. No es podrà presentar recurs davant d’aquelles resolucions o actes que, per establir un termini d’esmenes, reclamacions o al·legacions, no siguen definitives. Les resolucions que es produïsquen després d’aquest tràmit, sí que seran susceptibles del recurs corresponent.

Alacant, 24 de setembre de 2018

El Rector,

P.D. El Gerent (Resolució de 19 de maig de 2016)

Rafael Pla Penalva





[Carretera Sant Vicent del Raspeig s/n  
03575 Sant Vicent del Raspeig - Alacant  
 Tel. 42 313 5008 - Fax 74 482 1873](https://www.google.es/maps/@20.194050,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12375&trk=tyah&trkInfo=tarId%8A3079812542232%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)